Bogdanovičius (miestas)
Bogdanovičius (rus. Богданович) – miestas Rusijoje, Sverdlovsko srityje, 99 km į rytus nuo Jekaterinburgo, prie Kunaros upės. Pro miestą eina Jekaterinburgo–Tiumenės plentas, geležinkelių mazgas (į Jekaterinburgą, Tiumenę, Čeliabinską, Serovą). Veikia maisto (duonos, mėsos), nedegių medžiagų, pabėgių, statybinių medžiagų gamybos įmonės. Yra krašto muziejus, poeto Šipačiovo namas-muziejus, netoliese stūkso Kašino piliakalnis.